**УЧЕБНА ПРОГРАМА
ЗА ИЗБИРАЕМИТЕ УЧЕБНИ ЧАСОВЕ ПО ЧОВЕКЪТ И ОБЩЕСТВОТО В 3. КЛАС**

1. **КРАТКО ПРЕДСТАВЯНЕ НА УЧЕБНАТА ПРОГРАМА ЗА ИУЧ**

Учебната програма за избираемите учебни часове по човекът и обществото за 3. клас отговаря на изискванията на учебната програма по човекът и обществото на МОН за общообразователна подготовка. Насочена е към задълбочаване на знанията и усъвършенстване на уменията и компетентностите на третокласниците, съобразена е с техните възрастови възможности. Дава възможност да се осъществи тясна връзка между работата в часовете по задължителна и избираема подготовка.

1. **ОЧАКВАНИ РЕЗУЛТАТИ ОТ ОБУЧЕНИЕТО В КРАЯ НА 3. КЛАС**

|  |  |
| --- | --- |
| **Области на компетентност** | **Знания, умения, отношения** |
| *Човекът и неговата среда* | * Илюстрира с примери принадлежността си към социални групи и общности – училищен клас и училищна общност.
* Посочва връзката между особеностите на природната среда и трудовата дейност на хората.
* посочва връзката между особеностите на природната среда и трудовата дейност на хората.
 |
| *Национално и културно наследство* | * Описва елементи от ежедневния живот на българите през различни епохи.
* Разказва за ярки личности и събития в българската история.
* Разбира ролята на езика, религията и традициите за съхраняването и развитието на българската общност.
* Дава примери за значими културни постижения на българския народ.
* Подрежда във времето основни исторически събития.
 |
| *България – част от Европа* | * Определя по карта географското положение на България на Балканския полуостров.
* Описва значими природни обекти в България.
* Илюстрира с примери връзките на България с Европа и света.
 |
| *Източници на знания* | * Разграничава материални от писмени източници на знания.
* Използва картата на България като източник на знания.
* Коментира данни, представени чрез таблици и други източници на информация.
 |

1. **ЦЕЛИ НА УЧЕБНАТА ПРОГРАМА**

Целите на учебната програма за избираемите учебни часове по човекът и обществото в 3. клас са:

* + - * разширяване и задълбочаване на знанията, уменията и отношенията на учениците, свързани с природата и обществото на България,
			* усъвършенстване на социалните и гражданските компетентности на третокласниците.
1. **УЧЕБНО СЪДЪРЖАНИЕ**

Учебното съдържание включва 32 теми, при които се съчетават първоначални знания по география, история и гражданско образование. Разработките на темите са поместени в учебното помагало за 3. клас „Обичаме България“ на издателство „Просвета“. То съдържа три раздела:

* + - * теми, които разширяват и задълбочават знанията и уменията на третокласниците по човекът и обществото;
			* работни листове, свързани с важни официални празници и провеждане на практически занятия и екскурзии;
			* приложения за реализиране на учебни игри.
1. **СПЕЦИФИЧНИ МЕТОДИ И ФОРМИ ЗА ОЦЕНЯВАНЕ ПОСТИЖЕНИЯТА НА УЧЕНИЦИТЕ**

Знанията и уменията на учениците от 3. клас се оценяват с устни и писмени форми на проверка. Оценката е качествена, с формиращ характер.

1. **ПРИМЕРНО ГОДИШНО ТЕМАТИЧНО РАЗПРЕДЕЛЕНИЕ**

**УТВЪРДИЛ**

Директор: ........................................................................

*(Име, фамилия, подпис)*

**ГОДИШНО ТЕМАТИЧНО РАЗПРЕДЕЛЕНИЕ**

по учебния предмет ***човекът и обществото*** за 3. клас

за избираемите учебни часове

# 32 седмици х 1 час = 32 часа

|  |  |  |  |  |  |
| --- | --- | --- | --- | --- | --- |
| **№ по ред** | **Учебна седмица по ред** | **Тема на урочната единица** | **Очаквани резултати от обучението** | **Методи за работа** | **Бележки/коментари** |
| 1 | 2 | 3 | 4 | 5 | 9 |
| 1 | 1 | Игра с Кубчето на знаниетоПриложение – с. 37 | Постига компетентностите от учебната програма за 2. клас по околен свят. | Поставяне на темата. Разпределяне на групите. Запознаване с правилата на играта – с. 38 от помагалото. Изработване на кубчета от приложението на с 37. Игри с Кубчето на знанието с формулиране на въпроси върху изучения учебен материал от 2. клас. Обобщаване на резултатите от работата в урока.  |  |
| 2 | 2 | Обществото и ние – с. 4 | Разбира, че обществото се състои от различни по състав групи от хора.Разбира необходимостта от взаимодействие и спазване на правила при общуване в група. | Въвеждане в темата. Упражнения за развиване на социални умения за представяне пред аудитория. Беседа за предпочитаната група или клуб по интереси. Занимателна задача за разгадаване на числов код на израза „човекът и обществото“. Изясняване и уточняване на значенията на първата и третата дума. Обсъждане на правила на тема „Как живеем заедно на нашата улица“. Упражнения за формулиране на правила за поведение на обществени места – градски транспорт и училище. Обобщаване на резултатите от работата в урока.  |  |
| 3 | 3 | Как да общуваме в група – с. 5 | Разбира необходимостта от взаимодействие и спазване на правила при общуване в група.  | Мотивирано поставяне на темата. Беседа за необходимостта от спазването на правила в групата. Откриване на грешки при създаването на такива правила. Запознаване с различни казуси, свързани с училищния живот. Обсъждане на ситуациите, търсене на решения, формулиране на изводи. Допълване на мъдри съвети с подходящите думи. Разговор за смисъла на всеки от тях. Предлагане на подходящи житейски примери.  |  |
| 4 | 4 | С карта из родината ни – с. 6 | Ориентира се по географската карта за местоположението на България на Балканския полуостров.Определя посоките на света при работа с географска карта.Посочва държавните граници на България на географска карта. | Поставяне на темата. Ориентиране по картата на Европа. Откриване на територията на България. Съставяне на изречения с името на континента Европа. Актуализиране на знанията за условните знаци. Заместване на думи с условни знаци от географската карта. Изпълнение на практически задачи за определяне на местоположението и посоката на движение на транспортно средство, като се прилагат знанията на учениците за посоките на света и за съседните държави. Обобщаване на резултатите от работата в урока. |  |

| 1 | 2 | 3 | 4 | 5 | 9 |
| --- | --- | --- | --- | --- | --- |
| 5 | 5 | Служим си с картата на България – с. 7,Игра с картата на България в Приложение – с. 39 | Определя посоките на света при работа с карта.Посочва държавните граници на България.Ориентира се по географската карта за местоположението на България на Балканския полуостров. | Мотивирано поставяне на темата. Актуализиране на знанията за работа с географска карта. Попълване на таблица с различните форми на земната повърхнина. Откриване на картата на съответните природни обекти и записване на имената им. Определяне на местоположението им спрямо родното селище и цветовете, с които са обозначени на картата. Свързване на изображения на условни знаци с тяхното значение. Организиране и провеждане на състезателна игра за изрязване на картата на България от Приложението, нейното сглобяване, залепване и надписване. Обобщаване на резултатите от работата в урока. |  |
| 6 | 6 | 1 ноември – Ден на народните будителиРаботен лист – с. 31 | Извлича информация за обществото от достъпни източници на знания.Разказва възрожденски личности в българската история. | Актуализиране на знания за български възрожденци, получени от разговори за тях, прочетени книги или гледани филми. Откриване на скрития глагол в думата „будител“. Уточняване на представата за народните будители. Разгадаване на числов код с имената на Паисий Хилендарски и д-р Петър Берон. Запознаване с ключови моменти от тяхното дело. Създаване на подходяща емоционална нагласа за празника.  |  |
| 7 | 7 | Повърхнината на България – разнообразна и неповторима – с. 8 | Описва с помощта на географската карта повърхнината на България.Описва основни характеристики на природните обекти и значението им – равнини, низини, планини и др. | Поставяне и обсъждане на темата. Откриване на грешки в текст за Дунавската равнина и Горнотракийската низина. Работа с контурна карта за определяне и оцветяване на Горнотракийската низина, Витоша, Стара планина, Рила, Пирин и Родопите. Работа с кръгове от думи, назоваващи имената на най-високите планински върхове – Мусала и Вихрен. Съставяне на изречения с тези думи. Откриване на названията на животни и определяне на местообитанията им. Обобщаване на резултатите от работата в урока. |  |
| 8 | 8 | На пътешествие през реки, равнини и планини – с.9 | Ориентира се по географската карта за местоположението на природните обекти.Обяснява връзката между природни дадености и трудовата дейност на хората. | Поставяне и обсъждане на темата. Разширяване на знанията за природни обекти, посочени на картата. Формулиране на твърдения за тях. Откриване на реки, които извират от Стара планина, и записване на имената им. Свързване на водни обекти със съответното значение за хората. Беседа за връзката между природните дадености и трудовата дейност на хората. Обобщаване на резултатите от работата в урока.  |  |
| 9 | 9 | Водата в живота на хората – с. 10 | Описва основни характеристики на природните обекти и значението им. Обяснява връзката между природни дадености и трудовата дейност на хората. | Поставяне на темата. Беседа за значението на водата и нейното използване в живота на хората. Откриване на думи в кръстословица, които назовават приложения на водата в човешкия бит. Четене с разбиране на текст за Черно море и крайбрежието му със задача да се подчертаят думите, свързани с ползите от морето за здравето на хората. Разширяване на знанията за природните водни обекти, които предлагат добри условия за риболов, и видовете риби, които обитават сладките води на река Дунав. Обобщаване на резултатите от работата в урока. |  |
| 10 | 10 | Да опознаем защитените растения и животни в България – с. 11 | Разбира отговорността на хората за опазване на природните богатства на България. | Поставяне на темата. Беседа за защитените растения и животни в България. Упражнение за свързване на защитен вид растение с планината, в която се опазва. Работа с карта. Упражнение за откриване на названията на защитени видове животни в решетка от думи. Подготовка за участие в конкурс за рисунка, разказ или предмет, изработен от рециклирани материали на тема „Обичам природата – и аз участвам“. Обобщаване на резултатите от работата в урока. |  |
| 11 | 11 | Нашата родина България – с. 12 | Всички компетентности по учебната програма за 3. клас по човекът и обществото, свързани с основната тема: „България – нашата земя хубава“.  | Организиране и провеждане на викторина на тема „Нашата родина България“. Провеждане на играта „Отгатни професията“. Обобщаване на резултатите от работата в урока. |  |
| 12 | 12 | Музеят – дом на следите от миналото – с. 13На урок в музея Работен лист – с. 36 | Дава примери за материални и писмени източници на знания за миналото. | Поставяне на темата. Разгадаване на видовете източници на знания за миналото чрез подреждане на разбъркани букви в думи. Разпознаване по снимки на източници за миналото и съотнасяне към техните места – музей или библиотека. Четене на познавателен текст за музеите – произход, същност, любопитни факти. Отговаряне на въпроси към текста. Запознаване с работен лист за урок в музея и подготовка за провеждането му.  |  |
| 13 | 13 | Древна Тракия – земя на съкровища и легенди – с. 14 | Описва елементи от живота на траките.Дава примери за значими културни постижения на траките. | Поставяне на темата. Актуализиране на знанията за траките и техните съкровища. Откриване на думи загадки с помощта на изображения. Попълване на думите в изречения. Четене и устен преразказ на познавателен текст за Орфей. Провеждане на играта „Плесни, ако е вярно“. Обобщаване на резултатите от работата в урока. |  |
| 14 | 14 | По следите на траките, славяните и българите– с. 15, 16 и 17 | Описва елементи от живота на траките.Дава примери за значими културни постижения на траките.Описва елементи от бита, управлението и вярванията на древните българи и славяните. | Поставяне на темата. Прочит на текст за траките, славяните и старите българи. Отговаряне на въпроси към него. Откриване и поправяне на грешки в текст на третокласник. Състезание за разпознаване на снимки с източници на знания за траките, славяните и старите българи. Организиране и провеждане на викторина по темата. Обобщаване на резултатите от работата в урока. |  |
| 15 | 15 | Да се върнем във времето на хановете – с. 18 | Свързва значими събития и процеси за единение на българското общество – създаването на Българската държава с хан Аспарух; създаването на единно законодателство с хан Крум.Подрежда във времето основни исторически събития. | Поставяне на темата. Актуализиране на знанията за българските ханове, изучени до момента. Запознаване с най-важните въпроси на историята. Упражнения за формулиране на такива въпроси и за даване на правилни отговори. Задача за подреждане в хронологична последователност на имената на хановете според времето, в което те са управлявали. Четене с разбиране на текст от византийски писмен източник за законите на хан Крум и отговаряне на въпроси към него. Обобщаване на резултатите от работата в урока. |  |
| 16 | 16 | Как България станала християнска държава – с. 19 | Свързва значими събития и процеси за единение на българското общество – Покръстването с княз Борис Първи.Извлича информация за обществото от достъпни източници на знания.Разказва за ярки събития и личности в българската история. | Поставяне на темата. Решаване на кръстословица, свързана с приемането на християнството в България. Допълване на пропуснати думи в изречения. Изясняване на причините за Покръстването и последиците от него за българския народ според историците. Четене с разбиране на откъс от старобългарски разказ за Покръстването, съставен през 14. век. Сравняване с наученото за Покръстването на българите. Обсъждане на по-вероятните причини. Обобщаване на резултатите от работата в урока.  |  |
| 17 | 17 | Българският „Златен век“ – с. 20 | Свързва значими събития и процеси за единение на българското общество – културен възход – с цар Симеон Велики.Извлича информация за обществото от достъпни източници на знания. | Поставяне на темата. Актуализиране на знанията за „Златния век“. Прочит на откъс от съчинението на Йоан Екзарх. Обсъждане на описанието. Отговаряне на въпроси към текста. Занимателна задача за откриване на името на Черноризец Храбър. Тестови въпроси с избираем отговор. Обобщаване на резултатите от работата в урока. |  |
| 18 | 18 | Българското царство – от възход към залез – с. 21 | Свързва значими събития и процеси за единение на българското общество – признаването на Българското царство от Византия и борбата за запазване на независимостта – с цар Петър и цар Самуил. Подрежда във времето основни исторически събития. | Поставяне на темата. Изпълняване на задача за отгатване на историческа личност (Климент Охридски). Провеждане на играта „Кой съм аз?“ за разпознаване на личност от изучените с помощта на въпроси, на които се отговаря само с „да“ или „не“. Работа с историческа карта и линия на времето за установяване на промените в историята. Формулиране на изводи. Обобщаване на резултатите от работата в урока. |  |
| 19 | 19 | Васил Левски – великият син на БългарияРаботен лист – с. 32 | Разказва за делата на ярки възрожденски личности – Васил Левски.Извлича информация за обществото от достъпни източници на знания. | Поставяне на темата. Актуализиране на знанията за Апостола, придобити от обща култура. Изпълнение на задачите от работния лист. Пресмятане на верижка, чрез която се разбира на каква възраст е бил В. Левски при различни събития в живота му. Решаване на кръстословица. Дописване на получената дума в изказване на Левски. Обсъждане и тълкуване на мисълта на Апостола. Обобщаване на резултатите от работата в урока. |  |
| 20 | 20 | Родът на Асеневци – с. 22 | Свързва значими събития и процеси за единение на българското общество – освобождаването на България от византийска власт – с царете Петър и Асен.Разказва за ярки събития и личности в българската история. | Поставяне на темата. Актуализиране на знанията за Асеневци. Откриване и ограждане в игрословица на имената на четирима владетели от Второто българско царство. Попълване в схема така, че да се покаже роднинската връзка между тях. Упражнение за свързване на исторически събития със съответните личности. Допълване на пропуснати думи в изречения. Разгадаване на числови кодове с имената на трите хълма, на които била разположена столицата на Асеневци. Обобщаване на резултатите от работата в урока. |  |
| 21 | 21 | Националният празник Трети мартРаботен лист – с. 33 | Определя своите национална идентичност и гражданство. Интерпретира примери за развитието на обществото като поредица от положителни и отрицателни събития. Дава примери за значими културни постижения на българския народ. | Поставяне на темата. Беседа за националния празник Трети март. Решаване на кръстословица, при която се получава думата „опълченци“. Изработване на проект за съставяне на списък с примери (природни забележителности, факти и събития от нашето минало и настояще, успехи в областта на науката, културата, изкуството и спорта), които ни дават повод да се гордеем, че сме българи. Обсъждане и обобщаване на предложенията, оформяне по категории на постер или представяне с презентация. Обобщаване на резултатите от работата в урока. |  |
| 22 | 22 | Второто българско царство в книжка игра – с. 23 | Свързва значими събития и процеси за единение на българското общество със съответния владетел. Дава примери за приноси на България в средновековна Европа. | Поставяне на темата. Изясняване на същността на тематичната книжка игра, наричана „лапбук“. Проверка на осигурените материали. Инструкции за изработване на лапбук на тема „Второто българско царство“. Показване на примери. Изработване на план за работа. Обсъждане на информацията, която може да се включи в лапбука. Изработване на книжката. Организиране на изложба.  |  |
| 23 | 23 | В империята на османците – с. 24 | Описва положението на българите в Османската империя. Извлича информация за обществото от достъпни източници на знания.Открива нравствени послания на битови празници и обичаи на различни общности. | Поставяне на темата. Актуализиране на знанията за положението на българите в Османската империя. Попълване на пропуснати думи в текст. Четене с разбиране на текст, съдържащ елементи от ежедневния живот на българите през съответната епоха и информация за религиозните празници и общите обичаи на християни, мюсюлмани и евреи. Разпознаване на религиозни сгради по рисунки. Тълкуване на нравствени послания. Обсъждане на въпроса „Могат ли хора с различна религия да живеят в мир и разбирателство?“. Занимателна задача с думи, които се отнасят за хайдутите. Обобщаване на резултатите от работата в урока. |  |
| 24 | 24 | „Който се учи, той ще сполучи“ – с. 25 | Разказва за делата на ярки възрожденски личности – отец Паисий Хилендарски, Софроний Врачански, д-р Петър Берон, Васил Априлов. Извлича информация за обществото от достъпни източници на знания. | Поставяне и обсъждане на темата. Решаване на кръстословица, при която се получава заглавие на книга, написана от С. Врачански („Неделник“). Четене с разбиране на писмени източници. Назоваване на техните автори и произведения. Разпознаване на В. Априлов по рисуван портрет и обсъждане на личността му. Обобщаване на резултатите от работата в урока. |  |
| 25 | 25 | Георги Раковски – от идея към действие – с. 26 | Разказва за делата на ярки възрожденски личности – Георги Раковски.Извлича информация за обществото от достъпни източници на знания.Разказва за ярки събития в българската история. | Поставяне на темата. Актуализиране на знанията за Г. Раковски. Четене с разбиране на текст, свързан делото на революционера. Отговаряне на въпроси към текста. Разглеждане на снимка на паметник на Раковски в родния му град и записване на името на града. Обсъждане на въпросите: Защо Георги Раковски е наричан „баща на българската революция“? Може ли да го наречем „велик българин“? Обобщаване на резултатите от работата в урока. |  |
| 26 | 26 | Васил Левски – за свята и чиста република – с. 27 | Разказва за делата на ярки възрожденски личности – Васил Левски.Извлича информация за обществото от достъпни източници на знания.Разказва за ярки събития в българската история. | Поставяне и обсъждане на темата. Прочит на текстове за Левски. Обсъждане на въпросите: Кога и как Васил Левски получил прозвището си? За каква България мечтаел той? Какви качества на човек и революционер притежавал Апостола?. Съставяне на кратък исторически портрет на Васил Левски по зададени опори. Обобщаване на резултатите от работата в урока. |  |
| 27 | 27 | От подвига на априлци до деня на Освобождението – с. 28 | Разказва за делата на ярки възрожденски личности – апостолите на Априлското въстание. Разказва за участието на българите в Руско-турската война (1877 – 1878). Подрежда във времето основни исторически събития. | Поставяне и обсъждане на темата. Актуализиране на знанията за Априлското въстание и Освобождението от османско владичество. Номериране на исторически събития от Априлското въстание в реда, в който са се случили. Проследяване чрез историческа карта на събития, свързани с Освобождението. Допълнителни задачи за работа с картата. Обобщаване на резултатите от урока. |  |
| 28 | 28 | Българското Възраждане – с. 29 | Постига очакваните резултати по темата „Българското общество през Възраждането (18. – 19. в.)“ от учебната програма за 3. клас. | Поставяне на темата. Организиране и провеждане на викторина върху изучения учебен материал. Обобщаване на резултатите от урока. |  |
| 29 | 29 | България – земя рай! – с. 30 | Разграничава природни от културни забележителности.Изброява популярни български природни и културни забележителности. | Поставяне на темата. Четене на писмото на Ани до Дани. Обсъждане на съдържанието му. Самостоятелно писане на разказ за природна или културна забележителност в България, която учениците са посетили или искат да посетят. Обобщаване на резултатите от урока. |  |
| 30 | 30 | На екскурзия сред природатаРаботен лист – с. 35 | Разграничава природни от културни забележителности. Изброява популярни български природни и културни забележителности. | Организиране на екскурзия сред природата. Попълване на работния лист на с. 35. Обсъждане на резултатите. |  |
| 31 | 31 | 24 май – с почит към българската азбука и нейните създатели Работен лист – с. 34 | Описва делото на светите братя Кирил и Методий и техните ученици в България.Дава примери за значими културни постижения на българския народ. | Поставяне и обсъждане на темата. Занимателна задача за откриване на наименованията на двете азбуки – глаголицата и кирилицата. Четене с разбиране на любопитна информация за тях. Писане на изречение с букви от глаголицата. Писане на благодарствен текст към учителя с букви от кирилицата. Обобщаване на резултатите от урока. |  |
| 32 | 32 | Игра с Кубчето на знаниетоПриложение – с. 37 | Постига компетентностите от учебната програма за 3. клас по човекът и обществото. | Поставяне на темата. Разпределяне на групите. Припомняне на правилата на играта – с. 38 от помагалото. Изработване на кубчета от приложението на с 37. Игри с Кубчето на знанието с формулиране на въпроси върху изучения учебен материал от 3. клас. Обобщаване на резултатите от работата в урока.  |  |

РАЗРАБОТИЛ: ............................................................................

*(Име, фамилия, подпис)*